**Milano i Švicarska**

**Bergamo - Monza - Lugano- Como- Milano**

**30.12.2025. – 1.1.2026.**

**30.12. (Četvrtak)- Carpe Diem 1/3**

Okupljanje grupe u 3:15 kod južnog parkinga Zagrebačkog velesajma. Upoznavanje s vodičem putovanja i ukrcaj u autobus. Ugodna vožnja uz božićne pjesme kroz Hrvatsku, Sloveniju i Italiju. Dolazak u Bergamo u jutarnjim satima.

Odmah po dolasku idemo prema žičari koja će nas prevesti na gornji grad. Vožnja traje nekoliko minuta, a tijekom vožnje ćemo uživati u prekrasnom pogledu na cijeli grad.

Razgled započinjemo u samom središtu gornjeg grada, na Piazza Vecchia koji je stoljećima kroz povijest bio glavno središte grada. Spuštamo se pored katedrale svetog Aleksandra, ujedno i zaštitnika grada, te dolazimo do Porta San Giacomo, ujedno i najvažnije gradske znamenitosti koja još od 16. stoljeća predstavlja glavni ulaz u grad.

Odlazimo u centar grada gdje imamo slobodno vrijeme za kavu s božićnim keksićima, aperol uz božićnu glazbu ili pizzu u blagdanskom duhu.

Nastavljamo putovanje prema Monzi. Po dolasku u Monzu se smještamo u hotel. Nakon kratke pauze za odmor krećemo prema središtu grada u razgled. Započinjemo ispred Villa Reale di Monza, gradske palače iz 18. stoljeća u kojoj se nalazi preko 700 prostorija na 22 000 metara kvadratnih. Nastavljamo obilazak glavnom gradskom ulicom Via Carlo Alberto, sve do bazilike (Duomo di Monza) iz 14. stoljeća. Slušamo preporuke vodiča gdje je najbolja pizza, tiramisu ili aperol. Slobodno vrijeme za uživanje u adventskom ambijentu.

Noćenje #1.

**31.12. (Petak)- Carpe Diem 2/3**

Doručak. Krećemo na fakultativni izlet “Alpska jezera“. Izlet započinjemo u Luganu, poznatom i kao švicarski Monte Carlo. U obilazak krećemo ispred katedrale Svetog Lovre, najvažnije gradske znamenitosti iz 15. stoljeća. Spuštamo se krivudavim gradskim ulicama prema centru grada, trgu Piazza della Riforma, ujedno i glavnom gradskom središtu.

Slobodno vrijeme za šetnju uz jezero Lugano, jutarnju kavu s pogledom na jezero ili neke od tradicionalnih specijaliteta kao što su Risotto alla Luganese ili na primjer Polenta ticinese.

U ranim popodnevnim satima krećemo prema Comu, gradu koji se nalazi na istoimenom ledenjačkom jezeru. Poznat po svom obliku obrnutog slova Y, jezero Como jedno je od najglamuroznijih destinacija u Lombardiji. Nastavljamo šetnju obalom do 75 metara visoke katedrale Santa Maria Assunta koja je ujedno i najpoznatija znamenitost u gradu. Razgled završavamo ispred pomalo neobične građevine Porta Torre , koja je nekoć imala funkciju zaštite, a danas predstavlja jednu od najstarijih sačuvanih vojnih građevina u Lombardiji. Slobodno vrijeme za šetnju, popodnevnu kavu ili pak lokalne delicije kao što su Pizzocheri ili Cutizza. Povratak u Monzu. Po želji putnika organiziran je prijevoz u Milano na doček Nove godine uz spektakularne vatromete, glazbu uživo i blagdanski štimung u srcu grada. Povratak prema Monzi je predviđen oko 01:00

Noćenje #2.

**1.1. (Subota)- Carpe Diem 3/3**

Prvi doručak u 2026. godini – uz tople kroasane i novogodišnje želje! Krećemo prema centru Milana, gradu mode i dizajna, šopinga i luksuza, umjetnosti i arhitekture, ali i ogromnog povijesnog značaja za razvoj Italije.

Razgled započinjemo na glavnom gradskom trgu Piazza del Duomo, gdje se ujedno nalazi najvažnija i najpoznatija gradska znamenitost- milanska katedrala poznatija kao Duomo di Milano, savršeno mjesto za prve novogodišnje fotke. Izgrađena od bijelog mramora sa svojih 158 metara dužine, milanski Duomo je druga najveća crkva u Italiji (Bazilika sv. Petra je ipak najveća), te druga po veličini gotička crkva u Europi. U samoj blizini katedrale ćemo prošetati kroz galeriju Vittorio Emanuele II, pravi mali raj za šopingoholičare.

Nastavljamo razgled u središtu grada: La Scala- jedna od najpoznatijih opernih kuća na svietu, Castello Sforzesco- nekadašnja rezidencija milanskih vojvoda, a danas muzej i galerija s predivnim blagdanskim dekoracijama i mogućnošću posjeta božićnim sajmovima. Slobodno vrijeme za vlastite aktivnosti. Preporučamo odlazak u Breru, boemsku četvrt u srcu Milana, koja nudi pregršt lokalnih restorana i kafića. Slobodno vrijjeme za vlastite aktivnosti.

Polazak prema Hrvatskoj je u kasnim popodnevnim satima. Puni dojmova i praznih novčanika u Zagreb dolazimo u kasnim večernjim satima.

**Uključeno u cijenu:**

* Prijevoz turističkim autobusom prema programu putovanja
* 2x noćenje u sobama po izboru u hotelu Eurohotel Residence u Monzi
* 2x buffet doručak u sklopu hotela
* Boravišna pristojba u hotelu
* Razgledi i obilasci prema programu
* Osiguranje jamčevine
* Organizaciju putovanja

**Fakultativna nadoplata:**

* Izlet Alpska jezera uz prijevoz u Milano na doček Nove godine: 45 eura

**Granične i vizne formalnosti:**

* Za ovo putovanje je dovoljna osobna iskaznica.

**Važne informacije:**

* Završno pismo šaljemo najkasnije 72 sata prije polaska.
* Doplata za izlet vrši se na licu mjesta u autobusu.
* Nakon ispunjavanja prijavnice na email šaljemo potvrdu o primitku prijave te dodatne upute za plaćanje.
* Za ovo putovanje vrijede Opći uvjeti putovanja turističke agencije Carpe Diem putovanja.